HeTree/MevakerConcSen huggingface dataset:
כן מסר המשרד שאגף של"ח בשיתוף אגף הביטחון והוועדות המחוזיות יקפידו על טיפול מהיר בכל ליקוי שיתגלה בטיול.
המשרד הוסיף שהוא פועל להסדרת הטיפול באירועים חריגים בטיולים, כנדרש גם על ידי ועדת הטיולים באגף החרדי (מחוז מוכש"ר), וציין שבאגף זה - עד גמר הטיפול באירוע חריג בטיול, ביה"ס חסום ואינו יכול להוציא אישור ביטחוני לטיול.
לעניין הבקרה באמצעות מסכי ניהול, שנועדה לבחון באיזו מידה בתיה"ס מטיילים על פי עקרונות תכנית הליבה ובהתאם לתכנית שאושרה על ידי הוועדה המחוזית, מסר המשרד כי יובהר לוועדות המחוזיות את הנדרש מהן לדווח לאגף של"ח.
כן מסר המשרד שבקרה זו נעשית באמצעות מדגם, ובתי"ס נבדקו על פי השתייכות למחוז גאוגרפי של המשרד.
משרד מבקר המדינה מעיר כי מן הראוי שבקרה זו, שנועדה לבחון את מידת הטמעת עקרונות תכנית הליבה בטיולים, תיעשה גם במחוז ההתיישבותי ובמחוז מוכש"ר שאינם משתייכים למחוז גאוגרפי של המשרד.
שם הדוח: טיולים במערכת החינוך - היבטים פדגוגיים וארגוניים מסגרת הפרסום: דוח שנתי 64ג שנת פרסום: התשע"ד- 2014 מימון הטיולים ומשכם .
חוק לימוד חובה קובע כי הזכאים לחינוך חינם במוסד חינוך רשמי הם כל ילד ונער49 שחל עליהם לימוד חובה50 .
החוק קובע שלא יידרשו עבור מי שזכאי לחינוך חינם דמי הרשמה או כל תשלום אחר בעד לימודיו במוסד חינוך רשמי או בעד לימודיו במוסד חינוך אחר שאוצר המדינה נושא בשכרו 51 .
החוק קובע גם מקרים שבהם אפשר לגבות תשלומים והחזר הוצאות ממי שזכאי לחינוך חינם: רשות החינוך המקומית 52 שבתחום שיפוטה נמצא מוסד החינוך הרשמי שבו לומד מי שזכאי לחינוך חינם ובמוסד חינ וך ש אינו רשמי - רשות החינוך המקומית, כאמור, או בעל המוסד יהיו רשאים לגבות תשלומים והחזר הוצאות ממי שזכאי לחינוך חינם, באישור שר החינוך ובשיעורים שיקבע, בעד אספקה שהם נותנים לו53 .
אישור השר וקביעת שיעור התשלומים והחזר ההוצאות על ידו טעונים אישור של ועדת החינוך של הכנסת.
חוזר של מנכ"ל המשרד מ - 2002 מרכז את הוראות הקבע של המשרד בנוגע לתשלומי הורים54 .
החוזר מפרט, בין היתר, את תשלומי החובה ואת התשלומים שהם בגדר רשות (להלן - תשלומי רשות) וקובע שתשלומי הורים בגין טיולים הם בגדר תשלומי רשות.
מדי שנה מפרסם המשרד בחוזר מנכ"ל שכותרתו "הודעות ומידע - תשלומי הורים" את הסכומים המרביים המותרים לגבייה עבור טיולים על פי שכבות גיל, ואת מספר ימי הטיול שסכום זה אמור לממן, כפי שאושרו בוועדת החינוך של הכנסת (להלן - חוזרי תשלומי הורים).
יצוין שחוזר הטיולים מציע דרכים להוזלת הטיול, ובין השאר, מעודד השתתפות פעילה ומעורבות של הצוות החינוכי ושל התלמידים בתכנון הטיול, שהייה ולינה בתנאי שדה ובישול עצמי - הצעות היכולות גם לתרום לתהליך חינוכי -ערכי.
זאת ועוד, כדי להוזיל את הטיול מוצע בחוזר להימנע בטיולים מפעילויות מיוחדות (אטרקציות).
המינהל הפדגוגי שבמשרד אחראי גם לריכוז עבודת המטה בנושא תשלומי הורים; את הטיפול מטעמו מרכזת מנהלת אגף יישומי חוק ומדיניות (להלן - האחראית לתשלומי הורים).
סבסוד תשלומי הורים : הטיולים במערכת החינוך ממומנים, כאמור, באמצעות תשלומי הורים.
עם זאת, בינואר 2012 החליטה הממשלה 55 לבצע כמה פעולות הנוגעות לתשלומי הורים "במטרה לצמצם פערים בחברה ולהגביר את שוויון ההזדמנויות על ידי הקטנת ההוצאה הפרטית של משקי הבית על חינוך בשכבות החלשות".
49 על פי חוק לימוד חובה: "ילד" הוא "אדם שבראשית שנת הלימודים היה באחד הגילים מ -3 עד 13 "ועד בכלל"; "נער- "אדם שבראשית שנת הלימודים היה באחד הגילים מ-14 עד17.
" 50 'ס6 ( :(א) בחוק קובע כי "(א) אלה זכאים לחינוך חינם במוסד חינוך רשמי 1 ) מי שחל עליו לימוד חובה לפי חוק זה זולת אם סיים לימודיו לפי תכנית לימודים בכיתה י"ב; (2 ) מי שבגיל18 .
"ולא סיים אלא לימודים לפי תכנית לימודים בכיתה י"א 51 'לפי ס6 (ג), "השר רשאי, בצו, להורות כי מי שלא ניתן, לדעת השר, להבטיח לימודיו במוסד חינוך רשמי - ילמד במוסד חינוך אחר, ואוצר המדינה ישא בשכר לימודיו במוסד כאמור, בתנאים שנקבעו בצו האמור".
52 "רשות-חינוך מקומית", כהגדרתה בחוק לימוד חובה.
53 'ס6 "(ד) בחוק קובע כי התשלומים והחזר ההוצאות שיקבע השר הם "בעד אספקה ושירותים שנותנים הרשות המקומית או בעל המוסד לזכאי לחינוך חינם, נוסף על השירותים אשר ה שר הגדיר אותם כשירותים מקובלים בתקנות לימוד חובה (שירותים מקובלים), התשי"א- 1950.
54 /חוזר מנכ"ל, התשס"ג3( )(א 1.
02 /), ועדכונו בחוזר מנכ"ל, התשס"ד2( )(א 1.
) 55 החלטה 4088 של הממשלה ה -32 , שעסקה ב"שינוי בסדר העדיפויות בתקציב המדינה לשנת 2012 ויישום דוחהוועדה לשינוי כלכלי -חברתי (ועדת טרכטנברג)" ( 8.
:שם הדוח טיולים במערכת החינוך - היבטים פדגוגיים וארגוניים מסגרת הפרסום: דוח שנתי 64ג שנת פרסום: התשע"ד- 2014 הונחה המשרד ליצור מנגנון פרוגרסיבי56 ( לסבסוד תשלומי הורים משנה"ל התשע"ג- 2013 2012,) ולצורך ביצועו הוקצה למשרד תקציב נוסף.
שר החינוך דאז החליט כי בשנה"ל התשע"ג רוב התקציב ישמש להקלת נטל תשלומי ההורים עבור טיולים.
מנתונים שמסרה האחראית לתשלומי הורים למשרד מבקר המדינה ביולי 2013 עולה כי בשל הסכום המרבי שוועדת החינוך של הכנסת התירה לגבות בשנה"ל התשע"ג מכל שכבת גיל 57 , אפשר לגבות מהורים בגין טיולים עד493 מיליון ש"ח, והיקף הסבסוד שהקצה המשרד עמד על 56% מסכום זה (כ- 276.
תקציב זה נועד, כאמור, להקל את נטל תשלומי ההורים ולא הגדיל את היקף ההוצאה על טיולים יותר מן המגבלה שוועדת החינוך של הכנסת קבעה.
תקציב הסבסוד הועבר באופן מדורג לכל בי"ס על פי מדד הטיפוח שקבע המשרד לביה"ס בשנה"ל התשע"ג, והוא נע בין 80%-40% מהסכום המרבי שוועדת החינוך של הכנסת התירה לגבות מכל שכבת גיל; שיעור הסבסוד הממוצע של סכום הגבייה המרבי בכל שכבות הגיל עמד על כ-62%.
במכתב הנחיה שהעביר המשרד בספטמבר 2012 למנהלי בתיה"ס, שחתומים עליו מנהל מינהל ח"ן והאחראית לתשלומי הורים, הוטל על בתיה"ס להפחית את הגבייה מההורים עבור טיולים על פי הסכום שקיבלו בגין הסבסוד.
בין השאר נמסר להם שהתקציב שהועבר לביה"ס מותנה בהוצאה לפועל של טיולים, ועל ביה"ס להגיש תכנית טיולים שנתית לאישור של ועדת הטיולים המחוזית ושל המפקח הכולל ולוודא שתעמוד בדרישות תכנית הליבה.
כמו כן, נמסר שמנהל ביה"ס יתבקש לדווח למשרד על תכנון הטיולים ועל מידת ביצועם, ובתום שנה"ל יסכם המשרד את הנתונים ויעבדם.
אם לא יבצע ביה"ס טיולים כנדרש, הסכום עבור הסבסוד שניתן לו ינוכה מהתשלומים שיעמדו לזכותו.
כאמור, באוגוסט 2012 , בדיון בראשות סמנכ"לית בכירה ומנהלת המינהל הפדגוגי הובהר כי אין במשרד מערכת ממוחשבת משולבת לאישור טיולים ולדיווח על ביצועם, וצוין שללא מערכת כזו, יש קושי לבצע בקרה שתבדוק אם השימוש בתקציב הסבסוד, שיועבר לבתיה"ס, מנוצל לשם המטרה המוצהרת.
בסיכום הדיון הוחלט כי המשרד ייערך להקמת מערכת ממוחשבת שתאפשר ריכוז מידע בנושא הטיולים, ובד בבד, עד הקמתה, יאתר המשרד מערכות משרדיות קיימות שיהיה ניתן להשתמש בנתונים שלהן לשם ביצוע בקרה על העברת התקציב ליעדו ועל מידת ניצולו למטרתו המוצהרת.
כדי לעקוב אחר ביצוע הסבסוד בפועל וכדי לבחון את השפעתו על טיולי בתיה"ס, באוקטובר 2012 הקצתה מנכ"לית המשרד15 ימי הדרכה לאגף של"ח למימון כ"א שיעסוק בנושא.
ימי ההדרכה חולקו בין הוועדות המחוזיות.
מדצמבר 2012 החל אגף של"ח, באמצעות נציגי הוועדות המחוזיות, לאסוף מידע על העברת התקציב הייעודי לבתיה"ס ולבחון את מידת השפעתו על קידום הטיולים, באמצעות קשר טלפוני או באמצעות קיום מפגשים במדגם בתי"ס.
באפריל 2013 הנחה מנהל אגף של"ח את הוועדות המחוזיות כי ממאי 2013 על נציגיהן להגיע למדגם בתי"ס אחרים (שלא נכללו בבדיקות הקודמות) ולבצע בהם בקרה באמצעות שאלון מובנה שנועד לבחון את ביצוע הטיולים בפועל ואת הדרך שבתיה"ס ניצלו את התקציב שהועבר להם כדי לסבסד את תשלומי ההורים.
"על פי החלטת הממשלה, המנגנון הפרוגרסיבי אמור להיבנות "בהתייחס להמלצות ועדת שושני ועדה זו כללה בין המלצותיה את האפשרות להסדיר את תשלומי ההורים באמצעות "גבייה של תשלום מדורג מהורים, על פי ההכנסה לנפש במשפחת התלמיד" – כמובא ב"דו"ח הוועדה לבדיקת סוגיית תשלומי הורים במערכת החינוך - טיוטה 3( " 12.
) 57 בשנה"ל התשע"ג הותר לגבות בכיתות א -ב 101 ש"ח; בכיתות ג -ד הותר לגבות 126 ;ש"ח בכיתה ה' הותר לגבות 252 ש"ח; בכיתות ו-ט - 387 ש"ח; בכיתות י-י"א - 513 ש"ח; י"ב - 616 .
ש"ח 908 דוח שנתי64ג .
שם הדוח: טיולים במערכת החינוך - היבטים פדגוגיים וארגוניים מסגרת הפרסום: דוח שנתי 64ג שנת פרסום: התשע"ד- 2014 בד בבד, ביוני 2013 ,העביר מינהל ח"ן למנהלי בתיה"ס שאלון והם התבקשו לענות עליו באמצעות המרשתת (אינטרנט).
השאלון כלל שאלות הקשורות לסבסוד הטיולים, ובהן שאלות על התקציב שהועבר אליהם בפועל, גובה התשלומים שגבו מההורים, אם נוכו מתשלומי ההורים הסכומים שהועברו לבתיה"ס וכמה טיולים ביצע ביה"ס בפועל.
במועד סיום הביקורת עדיין לא סיים המשרד לרכז ולעבד את המידע בנושא, וממילא לא נמסר למשרד מבקר המדינה מידע המפרט כיצד פעל המשרד לאור ממצאיו.
יצוין שבשנה"ל התשע"ג הגדיל המשרד את התקציב שהופנה לטובת מלגות לתלמידים לכ-55 מיליון ש"ח.
תקציב המלגות מוקצה לבתיה"ס על פי מדד הטיפוח, והוא מיועד לסייע לתלמידים שיד הוריהם אינה משגת לממן רכישת ספרים, אביזרי לימוד ופעולות העשרה חינוכיות וחברתיות 58 .
אולם הליך מתן המלגות אינו מאפשר לבודד את הסיבה הפרטנית להענקת המלגה, וממילא לא ניתן לדעת באיזו מידה תרמו המלגות ליציאה לטיולים של כלל התלמידים.
בקרות על תשלומי הורים : (א) מערכת "אפיק": על פי חוזרי תשלומי הורים, ביה"ס מחויב להעביר לידי ההורים חוזר שוועד ההורים המוסדי אישר ובו פירוט של סעיפי הגבייה, בכלל זה גבייה עבור טיולים (להלן - חוזר תשלומים מוסדי).
החוזר אמור להינתן רק לאחר שגורם מטעם מנהל המחוז (להלן - רפרנט תשלומים מחוזי) בדק כי הסכומים אינם חורגים מהסכומים שהותרו לגבייה והוא אישר אותם.
האישור של רפרנט התשלומים המחוזי נעשה באמצעות מערכת ממוחשבת המכונה "אפיק".
מערכת "אפיק" היא מערכת ממוחשבת אינטרנטית, הקולטת נתונים שמזינים בתיה"ס על דרישות התשלום שלהם מההורים.
רפרנט התשלומים המחוזי בוחן את הנתונים, מחליט אם לאשרם, והוא מציין במערכת בנוגע לכל סוג תשלום אם הוא מאושר.
התשלומים, לאחר שאושרו, מתפרסמים במערכת לציבור הרחב, וכך ההורים יכולים לברר אם הסכומים הנגבים מהם אושרו במשרד, ואם הם תואמים לסכומים המותרים לגבייה.
מערכת זו מאפשרת למינהל הפדגוגי, למנהלי המחוזות ולממונים מטעמם לפקח על הסכומים שבתיה"ס מבקשים לגבות ולהתריע על חריגות מן הכללים שקבע המשרד.
(1) הביקורת העלתה שאין במשרד נוהל המנחה את רפרנט התשלומים המחוזי במילוי תפקידו וכדי למלא את תפקידם, הרפרנטים מקבלים הדרכה מהאחראית לתשלומי הורים באמצעות הנחיות כתובות או באמצעות מפגשים שהיא מקיימת אתם.
(2) על פי נתוני מערכת "אפיק" מ - 22.
13 , שמסרה האחראית לתשלומי הורים למשרד מבקר המדינה, במועד זה היו רשומים במערכת 4,272 בתי"ס59.
58 /חוזר מנכ"ל, התשע"ג1 (א), "הענקת מלגות לתלמידים שהוריהם מתקשים בתשלום עבור אביזרי לימוד ופעילויות חינוכיות וחברתיות" ( 27.
) 59 הנתונים של אגף של"ח, של המינהל הפדגוגי ושל מחוז מוכש"ר בנוגע למספר בתיה"ס אינם תואמים במלואם.
:שם הדוח טיולים במערכת החינוך - היבטים פדגוגיים וארגוניים מסגרת הפרסום: דוח שנתי 64ג שנת פרסום: התשע"ד- 2014 מהנתונים עלה שבשנה"ל התשע "ג בתי"ס ששויכו במערכת "אפיק" למחוז מוכש"ר ( 1,352 בתי"ס שהם כ- 32% מבתיה"ס שהיו רשומים במערכת) לא הזינו את נתוניהם למערכת, כמתחייב מהוראות חוזרי תשלומי הורים.
זאת, על אף שהוראות המשרד בנושא תשלומי ההורים חלות על כלל מוסדות החינוך - בחינוך הרשמי ובחינוך המוכש"ר.
בפגישה ביולי 2013 עם סגנית מנהל אגף מוכש"ר, הממלאת גם את תפקיד רפרנט התשלומים במחוז זה, נמסר למשרד מבקר המדינה שבתיה"ס במחוז לא הגישו לרפרנט המחוזי חוזרי תשלומים מוסדיים לאישורה, וממילא גם לא אושרו תשלומי הורים עבור טיולים.
הועלה שהמשרד והמחוז לא פעלו לאכוף על בתיה"ס להגיש חוזרי תשלומים מוסדיים לאישור.
בנוגע ל - 2,920 (68% ) בתי"ס מהמחוזות האחרים של המשרד, הועלה שרק ל - 2,208 (76% .
) מהם אישר רפרנט התשלומים המחוזי את חוזרי התשלומים המוסדיים (ב) בקרה על גביית תשלומי הורים בפועל : משנה"ל התשס"ה ( 2005 - 2004 ) ביצע המשרד בקרת תשלומים שבמסגרתה נאסף ממדגם אקראי של בתיה"ס מידע על גבייה של תשלומי הורים לסוגיהם.
מטרות הבקרה היו, בין השאר, איסוף מידע על סכומי הגבייה ועל תהליכי הגבייה הנהוגים במוסדות החינוך ועל מידת התאמתם להנחיות המשרד בחוזר מנכ"ל; כמו כן, המשרד שם לו למט רה לאתר ולאפיין את החריגות 60 מן ההוראות בתהליך הגבייה, להביאן לפני מנהל המוסד החינוכי ומנהל המחוז לשם תיקון הליקויים שהועלו ולהביא את הממצאים לפני גורמי המטה המקצועיים לקבלת משוב פדגוגי .
את הטיפול בבקרות בבתיה"ס מטעם המינהל הפדגוגי שבמשרד מרכז מנהל אגף א' לבחינות (להלן - האחראי לבקרות).
ביולי 2013 מסר האחראי לבקרות למשרד מבקר המדינה כי מ- 2011 החל המשרד לבצע בקרה בשיטה חדשה, והבקרה האחרונה על תשלומי ההורים על פי המתכונת הקודמת נעשתה בשנה"ל התש"ע ( 2010 -2009 .
) לפי הסברי האחראי לבקרות, במתכונת הקודמת בוצע בבתיה "ס שנכללו במדגם מקבץ של כמה בקרות בו -זמנית, ואילו בשיטה החדשה הוגדרו נושאי גרעין לבקרה, הכוללים את מקצועות הליבה, המורים המלמדים ותקצוב שעות התקן מול הביצוע בפועל; לצד נושאי הגרעין הוגדרו נושאי בקרה נוספים, בהם בקרת תשלומי הורים.
מדי שנה המשרד אמור להחליט, על פי הרלוונטיות של הנושאים, באיזה נושאי גרעין תתמקד הבקרה ואילו נושאים נוספים ייבדקו.
אולם לפי הסבריו, לאחר שנה"ל התש"ע לא בוצעה בקרה ממוקדת על נושא תשלומי ההורים, ולא נבדקו תשלומי הורים בגין טיולים.
יוער שלמערכת "אפיק" מדווחים בתיה"ס את שבכוונתכם לגבות במסגרת תשלומי ההורים, ואילו הבקרות המבוצעות במדגם בתיה"ס אמורות לבחון את הגבייה בפועל ויכולות להעלות חריגות מהתשלומים המרביים שהותרו לגבייה, כפי שנעשה בבקרת התשלומים עד שנה"ל התש"ע.
כך לדוגמה, בתקציר מנהלים המסכם את ממצאי בקרת תשלומי ההורים של שנה"ל התש"ע61 נאמר כי סעיף הגבייה בנושא הטיולים הוא הסעיף שבו אחוז החריגה מהדרישה .
60 חריגה, על פי הבקרה, נחשבה כל גבייה שביה"ס גבה עבור שירות מסוים והייתה גבוהה מהסכום שהותר לגבות.
61 "סיכום ממצאי בקרת תשלומי הורים של שנת הלימודים התש"ע", ינואר 2011.
שם הדוח: טיולים במערכת החינוך - היבטים פדגוגיים וארגוניים מסגרת הפרסום: דוח שנתי 64ג שנת פרסום: התשע"ד- 2014 הכספית המותרת הוא הגבוה ביותר.
עם זאת נכתב בדוח, כי אף שבמרוצת השנים יש עלייה בסכום הדרישה הכספית, אחוז בתיה"ס החורגים בסעיף זה נמצא במגמת ירידה.
ואולם, היות שמאז שנה"ל התש"ע לא נעשתה בקרה בנושא תשלומי ההורים, אין לדעת את המצב לאשורו, ולא ניתנה בידי המשרד האפשרות לקבל תמונת מצב ולטפל בסוגיות שדרוש בהן בירור ותיקון.
קביעת מכסת ימי הטיול על פי מגבלת הסכומים שהותרו לגבייה : כאמור, חוזרי תשלומי הורים מגדירים את הסכומים המרביים שוועדת החינוך של הכנסת התירה לגבות עבור טיולים על פי שכבת גיל, ואת מכסת ימי הטיול שסכום זה אמור לממן: טיול של יום עד יומיים בכיתות א'-ט' (על פי שכבת הגיל), ושלושה ימי טיול בכיתות י'-י"ב.
אולם על פי תכנית הליבה, יש לבצע שלושה ימי טיול בכיתות א'-ח', ושלושה -ארבעה ימי טיול בכיתות ט'- י"ב.
דהיינו, על פי תכנית הליבה, מכסת ימי הטיול של כיתות א'-ט' גדולה יותר, ואילו בכיתות י'-י"ב היא תואמת לחוזרי תשלומי ההורים, אם ביה"ס מבצע רק את המינימום הנדרש.
יצוין כי לפני שנת התש"ע, על פי חוזר הטיולים, נדרש ביה"ס ליישם ימי טיול רבים יותר, אך עם החלת תכנית הליבה על מערכת החינוך בשנה"ל התש"ע נקבע בה כי מכסת ימי הטיול שבתיה"ס מתבקשים לבצע מתבססת רק על כשליש מהנדרש בחוזר הטיולים.
בדוח שהגישה הוועדה לקידום הטיול בפברואר 2011 צוין כי מסגרת הזמן של הטיול שהגדיר המשרד בחוזר תשלומי הורים, התואמת את החלטות ועדת החינוך של הכנסת, קצרה, ועל כן אינה מאפשרת להכיר את הארץ ולהגשים תהליך חינוכי-ערכי של ממש.
מנהל מינהלת הטיולים שבאגף של"ח דן בהנחיות הסותרות של שני חוזרי המנכ"ל (הטיולים והתשלומים) של המשרד בפנייתו אל האחראית לתשלומי הורים בינואר 2012 ,.
שם נאמרבין היתר, "ברצוננו לחזור ולחדד את תשומת הלב לכמה נקודות העשויות להיות קריטיות בעת אי מציאת השוויון בין דרישת חוזר מנכ"ל 'טיולים במערכת החינוך', למספר ימי הטיול, לבין העלות המאושרת ע"י ועדת החינוך בכנסת בהשוואה למציאות שהשוק מכתיב לנו" והוסיף כי "שנה"ל תשע"ב, היא השנה ה -6 שבה לא עודכנו תשלומי ההורים לטיולים, יתרה מכך, הם אף הורדו בין השנים תשס"ו לתשס"ז.
מזה שנים העלות המותרת לגביה, אינה תואמת למציאות המחירים בשטח".
יצוין שגם תשלומי ההורים לטיולים לשנה"ל התשע"ג, אשר אושרו בידי ועדת החינוך של הכנסת, היו דומים לאלה של שנה"ל התשע"ב.
תוצאת מגמה זו עולה, כאמור, בתקציר המנהלים המסכם את ממצאי בקרת תשלומי הורים של שנה"ל התש"ע.
לפיו, בסעיף הגבייה בנושא טיולים אחוז החריגה מהדרישה הכספית המותרת הוא הגבוה ביותר, וכי במרוצת השנים מסתמנת מגמה של עלייה בסכום הדרישה לתשלום, ה נובעת מהתייקרויות בתחומי העלויות של ההסעות וליווי הטיולים.
:שם הדוח טיולים במערכת החינוך - היבטים פדגוגיים וארגוניים מסגרת הפרסום: דוח שנתי 64ג שנת פרסום: התשע"ד- 2014 בסקירת תשלומי הורים בעשור הראשון לשנות האלפיים, שעשתה בספטמבר 2010 האחראית לתשלומי ההורים, נאמר, בין היתר, כי לחץ של ועדת החינוך של הכנסת בתהליך אישור תשלומי הורים בשנת 2004 הביא לקיצוץ בסכום המותר בגבייה בסעיף הטיולים לרמה שחייבה הפחתה בהיקף הטיולים.
כך נוצרה סתירה בין הוראות הקבע של המשרד בנושא הטיולים ובין האפשרויות לביצוע בהיקף התקצוב המותר.
כאמור, עם החלת תכנית הליבה בשנה"ל התש"ע צומצמה מכסת ימי הטיול שבתיה"ס אמורים להפעיל, אך הסתירה בין חוזרי המנכ"ל עומדת בעינה.
יצוין שעוד בשנת 2006 העלתה האחראית לתשלומי הורים לפני שרת החינוך דאז את ההוראות הסותרות של שני חוזרי המנכ"ל וציינה שלא ניתן בשום פנים ואופן לעמוד בהנחיות הפדגוגיות והארגוניות שבחוזר הטיולים (שיעור הטיולים, היקפם, אתרים שבהם אמור התלמיד לבקר, מלווים חמושים, עזרה ראשונה) תוך עמידה בתשלום המרבי המאושר לגבייה על ידי ועדת החינוך.
היא הוסיפה כי מנהל בי"ס המבקש לקיים את חוזר תשלומי ההורים מפר את ההנחיות בחוזר הטיולים, ומנהל בי"ס המבקש לקיים את הנחיות חוזר הטיולים מפר בהכרח את הנחיות חוזר תשלומי ההורים.
בהגדרת יום סיור בחוזר תשלומי ההורים כלולות פעילויות שיכולות להיעשות בנפרד ולא במסגרת תכנית הטיולים שגובשה על פי תכנית הליבה, כמו צעדה וימי שדה העוסקים בספורט ובמשחקי חברה.
מנהל ביה"ס יכול לממן פעילויות אלו בנפרד באמצעות הכספים שגבה במסגרת תשלומ י ההורים לטיולים, אף שהן לא שולבו בפעילויות של תכנית הטיולים הבנויה על פי עקרונות הליבה, המחייבת אישור מקדים של ועדת הטיולים המחוזית.
הועלה שלא נקבעו בחוזר תשלומי ההורים סדרי עדיפות לניצול הכספים שהותרו לגבייה.
כלומר אין חובה להשתמש בכסף כדי לממן קודם כול טיולים במתכונת שחוזר מנכ"ל קבע על פי עקרונות תכנית הליבה שאושרו בוועדת הטיולים המחוזית.
כמו כן, לא נקבע שמימון פעילויות אחרות שלא על פי תכנית הליבה מותנה ביתרה של כספי הגבייה, לאחר ניצול הכספים כאמור.
מן הביקורת עלה שאין גורם במחוז המבצע בקרה כדי לוודאכי עלות תכניות הטיולים השנתיות, שאושרו על ידי ועדות הטיולים המחוזיות והמפקחים הכוללים, לא תחרוג מהסכומים המרביים שהותרו לגבייה.
בחודשים יוני-יולי 2013 קיים משרד מבקר המדינה פגישות עם האחראית לתשלומי הורים ועם רפרנטים לתשלומי הורים במחוזות חיפה ות"א 62 ,.
עלה כי רפרנט התשלומים המחוזי בטרם אישור חוזר התשלומים המוסדי במערכת "אפיק", בודק רק אם גובה הסכום שביה"ס דורש מן ההורים אינו חורג מהגבייה המותרת.
לפי הסבריהם, אין זה מתפקידו של רפרנט התשלומים המחוזי לבחון את מהות מטרת ההוצאה - לא את סוג הטיול שימומן מאותו סכום, לא את ימי הטיול שיתבצעו ואף לא את רכיבי העלות שימומנו מאותו סכום.
רפרנט התשלומים גם אינו קובע סדר עדיפויות לסוגי הפעילות שבעבורם ינוצלו כספים אלו.
כמו כן עלה כי בטרם אישרו ועדות הטיולים המחוזיות במחוזות חיפה ות"א את תכניות הטיולים השנתיות, הן התמקדו בבדיקתן בהיבטים הפדגוגיים של התכנית ובאיזו מידה תכניות .
62 במחוז ת"א אישור חוזר התשלומים המוסדי ניתן על ידי המפקחים הכוללים באמצעות מערכת "אפיק"; והרפרנטית לתשלומי הורים מבצעת בקרת -על.
שם הדוח: טיולים במערכת החינוך - היבטים פדגוגיים וארגוניים מסגרת הפרסום: דוח שנתי 64ג שנת פרסום: התשע"ד- 2014 הטיולים מתאימות לעקרונות תכנית הליבה.
אולם הן לא בדקו את עלויות הטיולים המוצעים באופן פרטני ומעמיק וכן לא בדקו באיזו מידה ביצועם אינו חורג מהסכומים המרביים שהותרו לגבייה.
יו"ר הוועדות המחוזיות ומרכזי הוועדות הסבירו למשרד מבקר המדינה שבבדיקתם הם עושים הערכה כללית של העלות לפני שהם מאשרים את תכניות הטיולים, אך כאמור, אינם עושים בדיקה מעמיקה.
יוצא אפוא שאין גורם במחוז המצליב בבדיקתו בין הסכומים שביה"ס מבקש לגבות מהורים עבור טיולים ובין עלות תכנית הטיולים שהוגשה לאישור הוועדה המחוזית.
יצוין שכאמור, בתיה"ס מתבקשים להגיש לאישור הוועדות המחוזיות תכניות טיולים שנתיות, אך הם לא מתבקשים לפרט בהן את רכיבי ההוצאה ואת דרכי מימונן.
כמו כן, בתיה"ס מתבקשים לשלוח באמצעות מערכת "אפיק" את פירוט הסכומים שהם מבקשים לגבות מההורים עבור טיולים לאישור רפרנט התשלומים המחוזי.
אולם בתיה"ס אינם מתבקשים לפרט במערכת "אפיק" את הפעילות שתמומן בסכומים שייגבו.
עם זאת, יש נושאים שבתיה"ס נדרשים לפרט בהם את רכיבי ההוצאה באמצעות מערכת זו, והרפרנט אמור להתייחס לכך בתהליך אישור הגבייה, למשל גבייה בנושא "רכישת שירותים מרצון".
מן הראוי שהמשרד יקבע את מכסת ימי הטיול שבתיה"ס אמורים לבצע על פי הסכומים המרביים המותרים לגבייה.
כן ראוי שייקבע גורם במחוז שיהיה אחראי לבחון אם עלות תכנית הטיולים השנתית שביה"ס מגיש לאישור אינה חורגת מהסכומים המרביים שהותרו לגבייה; כמו כן, ראוי שתבוצע בקרה על ההוצאות בפועל עבור טיולים כדי להבטיח שבתיה"ס עומדים במגבלת הגבייה המותרת.
משרד החינוך מסר בתשובתו למשרד מבקר המדינה כי הוא יסדיר נוהל מנחה לתפקיד רפרנט התשלומים המחוזי.
כן מסר שהמשרד השקיע מאמץ וימשיך להשקיע מאמץ להעלאת מספר בתיה"ס המדווחים למערכת אפיק על גובה דרישתם לתשלומי הורים ובכלל זה בתיה"ס מהמחוז החרדי.
כמו כן מסר המשרד שמדצמבר 2013 יתחיל המשרד בבקרה ממוקדת על גביית תשלומי הורים לטיולים.
בעניין הסתירה שבין מכסת הטיולים שנקבעה על פי הסכומים המרביים שהותרו לגבייה בחוזר תשלומי הורים לבין הנדרש בתכנית הליבה, נמסר כי המשרד פועל על פי הנחיות ועדת החינוך של הכנסת ובהתאם להן הוא מפרסם מדי שנה את חוזר תשלומי הורים.
כן מסר המשרד שלא כל הטיולים עלותם כנקוב בחוזר תשלומי הורים וניתן לקיים טיולים במימון נמוך יותר בסביבה הקרובה לביה"ס.
משרד מבקר המדינה מעיר שגם אם אפשר לצמצם את עלויות הטיולים, כפי שמסר המשרד, בפועל ממצאי בקרת תשלומי הורים שנעשתה לאחרונה בשנה"ל התש"ע הצביעו, כאמור, על שיעור חריגה גבוה בגבייה עבור טיולים.
מן הראוי שהמשרד יקפיד על איסור החריגה מן הסכומים המרביים שהותרו לגבייה בידי ועדת החינוך של הכנסת ויוודא שמכסת ימי הטיול שבתיה"ס מתבקשים לבצע לא תחרוג מהם.
בעניין הערת משרד מבקר המדינה כי משרד החינוך לא קבע סדרי עדיפות לניצול הכספים שהותרו לגבייה עבור טיולים, ולממצא כי אין גורם במחוז המבצע בקרה כדי לוודא שתכנית הטיולים השנתית אינה חורגת מהסכומים המרביים שהותרו לגבייה, מסר המשרד כי במסגרת משרד החינוך 913 .
:שם הדוח טיולים במערכת החינוך - היבטים פדגוגיים וארגוניים מסגרת הפרסום: דוח שנתי 64ג שנת פרסום: התשע"ד- 2014 האוטונומיה של מנהל ביה"ס יש למנהל סמכות להחליט על תכניתו החינוכית הכרוכה בפעילות חוץ בית ספרית ומסמכותו לקבוע את ימי הטיול כך שלא יחרגו מסכום הגבייה המרבי.
משרד מבקר המדינה מעיר כי משרד החינוך דואג לפרסם מדי שנה בחוזר תשלומי הורים את סכום הגבייה המרבי שמותר לגבות מהורים בנושאים שונים; מתוקף תפקידו מצא המשרד לנכון לעשות בקרה על גובה דרישת התשלומים של בתיה"ס מההורים, ואף לקבוע מנגנון לפיו גורם במחוז אמור לאשר את דרישות ביה"ס באמצעות מערכת "אפיק".
בדומה לכך, ראוי שהמשרד יקבע כי במסגרת ההליך שבו מגיש ביה"ס תכנית טיולים שנתית לאישור הוועדות המחוזיות, ייבחן באופן שיטתי אם אין חריגה מהגבייה המותרת עבור ביצוע התכנית.
בעניין האוטונומיה של מנהל ביה"ס בנושא הטיולים, משרד מבקר המדינה מעיר שאוטונומיה זו ניתנת במסגרת הנחיות חוזר מנכ"ל בנושא טיולים ובכפוף להן - המנחה כי טיולי בתיה"ס ייעשו על פי עקרונות תכנית הליבה.
מן הראוי שהמשרד ידאג כי המסר בשני חוזרי המנכ"ל (טיולים ותשלומי הורים) יהיה אחיד ובהתאם לכך יקבע המשרד סדרי עדיפות לניצול הכספים שהותרו לגבייה עבור טיולים.
בסיכום תשובתו לפרק מימון הטיולים מסר משרד החינוך שיבחן את נושא תשלומי ההורים לקיום טיולים במערכת החינוך.
משרד החינוך רואה חשיבות רבה בטיולים המשתלבים בתכ נית הלימודים, שהם מרכיב מרכזי בהקניית ערכים רבים, בהם אהבת המולדת וערכי טבע ונוף.
משנה"ל התש"ע ( 2010 -2009 ) הנחה המשרד להכין תכניות טיולים שנתיות שתכליתן הכרת הארץ ואהבת המולדת - תכנית הליבה.
התכנית שמה לה למטרה לקדם יעדים בנושאים ערכיים, חברתיים, חווייתיים -ריגושיים וכן יעדי למידה, שהשגתם מתבססת, בין היתר, על היערכות ארגונית שנקבעה בחוזר מנכ"ל בנושא טיולים.
האחריות לתחומים הפדגוגיים והארגוניים של הטיולים במערכת החינוך הוטלה ברמת המטה על אגף של"ח וידיעת הארץ שבמינהל חברה ונוער במשרד; ברמת המחוז הוטלה האחריות על ועדות הטיולים המחוזיות ועל המפקחים הכוללים; וברמת ביה"ס - על המנהל ועל רכז הטיולים.
בביקורת עלו ליקויים בטיפולו של המשרד בפן הפדגוגי של הטיולים ובמידת הטמעת תכנית הליבה בכל מערכת החינוך.
כמו כן עלו ליקויים בהיבטים ארגוניים ובמימון הטיולים.
להבטחת ההיבטים הפדגוגיים של הטיול ראוי שהמשרד יפעל ביתר שאת להגדיל את מניין רכזי הטיולים שהוכשרו והוסמכו לתפקידם ויפעל ליצירת תנאים שיעודדו אותם להתמיד בתפקידם.
כן ראוי שהמשרד יקדים ויבצע מחקר הערכה מעמיק לתכנית הליבה כדי שיוכל להעריך נכונה את תרומתה, יאתר את הנושאים הטעונים שינוי או שיפור ויביא בכך למיצויה; יפעל להענקת סיוע וליווי מקצועי לבתי"ס בכל הנוגע לטיולים; ירחיב את הבקרה על הפן הפדגוגי של הטיולים, ויפרסם חוזר טיולים מעודכן.
שם הדוח: טיולים במערכת החינוך - היבטים פדגוגיים וארגוניים מסגרת הפרסום: דוח שנתי 64ג שנת פרסום: התשע"ד- 2014 בנוגע לליקויים ארגוניים, מן הראוי שהמשרד יפעל לשפר את היערכות המטה והמחוזות לטיפול בטיו לים - יגדיר בשיטתיות את תפקידי אגף של"ח בתחום הטיולים, ואת חלוקת האחריות בתוך האגף בנושא זה; יגדיר את סדר מעורבותם ואת חלוקת הסמכויות בין ועדת הטיולים המחוזית לבין המפקח הכולל בהליך אישורן של תכניות הטיולים השנתיות; יסדיר הליך מובנה ואחיד לבדיקת התכניות בוועדות הטיולים המחוזיות.
כמו כן, ראוי שהמשרד יפעל להתאמת מבנה ועדות הטיולים המחוזיות ותשתיתן כדי לאפשר להן לבצע את מכלול תפקידיהן, יבחן יזמֹות מועילות שפותחו בכל אחת מהוועדות וישקול להחיל אותן על כל הוועדות המחוזיות.
עוד ראוי שהמשרד יקים בהקדם מאגר של גופי ם המורשים לספק שירותים הקשורים בתכנון, בארגון ובביצוע טיולים למערכת החינוך, ואף יזרז הקמת מערכת ממוחשבת שתאגם נתונים לגבי טיולים במערכת החינוך.
זאת ועוד, מן הראוי שהמשרד יקבע את מכסת ימי הטיול שבתיה"ס אמורים להוציא אל הפועל על פי הסכומים המרביים שהותרו לגבייה; ימנה גורם במחוז שבאחריותו לבחון את עלות תכנית הטיולים השנתית שביה"ס מגיש לאישור ויקבע שאינה חורגת מהסכומים המרביים שהותרו לגבייה; ואף יבצע בקרה על ההוצאה בפועל עבור טיולים כדי להבטיח שבתיה"ס עומדים במגבלת הגבייה המותרת.
לפיכך, לצד עבודת המטה שביצע המשרד במרוצת השנים לגיבוש העקרונות המנחים של הטיול ויעדיו הערכיים, חשוב כי מערכת החינוך על מדרגיה - המטה, המחוז וביה"ס, תנקוט מגוון פעולות כדי להפוך את הטיול, שכל תלמיד מכיתה א' ועד כיתה י"ב נדרש להשתתף בו, לחוויה שנתית ייחודית מבחינה חינוכית, חברתית וערכית.
תשומת לב מיוחדת ראוי ליתן למחוזות ייחודיים כמו מחוז מוכש"ר, ובכלל זה ראוי להקנות להם אמצעים וכלים לביצוע מטלות בתחום הטיולים.
:שם הדוח טיולים במערכת החינוך - היבטים פדגוגיים וארגוניים מסגרת הפרסום: דוח שנתי 64ג שנת פרסום: התשע"ד- 2014
:שם הדוח קידום תכניות למניעת אלימות כלפי תלמידים ושל תלמידים מסגרת הפרסום: דוח שנתי 64ג שנת פרסום: התשע"ד- 2014 מבוא .